**Tarekese lasteaia kodukord**

 **Kodukord on kooskõlas järgmiste õigusaktidega:**

* [Koolieelse lasteasutuse seadus](https://www.riigiteataja.ee/akt/13343125?leiaKehtiv)
* [Tervisekaitsenõuded koolieelses lasteasutuses tervise edendamisele ja päevakavale](https://www.riigiteataja.ee/akt/13360326)
* [Koolieelse lasteasutuse riiklik õppekava](https://www.riigiteataja.ee/akt/13351772?leiaKehtiv)
* [Koolieelsesse lasteasutusse vastuvõtu ja sealt väljaarvamise kord](https://oigusaktid.tallinn.ee/?id=3001&aktid=106663)
* [Haapsalu Tarekese Lasteaia põhimäärus](https://oigusaktid.tallinn.ee/?id=3001&aktid=120683&fd=1&leht=1&q_sort=elex_akt.akt_vkp)

**I PÄEV LASTEAIAS**

* Lasteaed on avatud kell  7.00 – 19.00.
* Rühmad alustavad tööd hommikul kell 7.00 –7.30 ja lõpetavad õhtul kell 17.30 – 19.00.
* Enne ja pärast oma rühma lahtiolekuaega (7.30 – 17.30)  on  lapsed  valverühmas (7.00 – 7.30 ja 17.30 – 19.00).
* Lasteaeda tulles on vajalik varuda piisavalt aega lapse üleandmiseks õpetajale.
* Igal rühmal on oma päevakava ja õppe-ja kasvatustegevuste plaan, mis on koostatud kehtivatest õigusaktidest, lasteaia õppekavast, lasteaia lahtioleku ajast ja laste ealistest vajadustest lähtuvalt.
* Täpsemat infot  tegevuste kohta on võimalik saada rühma õpetajalt ja stendidelt.
* Lapsel on lihtsam lasteaiaga kohaneda, kui ka kodus arvestatakse lasteaia päevakavaga.
* Lasteaias  toitlustatakse  lapsi   kolm  korda päevas, lisana vitamiiniampsud.

|  |  |  |  |  |  |
| --- | --- | --- | --- | --- | --- |
|  | **I rühm** | **II rühm**  | **IV rühm**  | **V rühm**  | **VI rühm** |
| **Hommikusöök** | 8.20 | 8.25 | 8.20 | 8.25 | 8.20 |
| **Lõunasöök** | 12.00 | 12.20 | 11.55 | 12.10 | 12.05 |
| **Õhtuoode** | 15.20 | 15.20 | 15.20 | 15.20 | 15.20 |
| **Vitamiiniamps** – köögiviljade lõigud: E, K, R 10.00 |
|  **Vitamiiniamps** – puuvili: E, K, R 15.20 |

*/Vastavalt rühmade vanusele võib muutuda/*

**II LAPSE LASTEAEDA TOOMINE  JA LASTEAIAST KOJU VIIMINE**

§ 14 lg6 Lapse lasteaeda toomine ja kojuviimine ei tohi segada une- ja söögiaega  ning planeeritud õppe- ja kasvatustegevusi(Tervisekaitsenõuded koolieelses lasteasutuses tervise edendamisele ja päevakavale).

* Lapsevanem toob lapse lasteaeda enne hommikusööki (hommikusöök kl. 8.30).
* Õppe- ja kasvatustegevus algab kl 9.00. Lasteaiast viib ära endale sobival ajal järgides lasteaia päevakava.
* Lapse hilinemisest (nt arstil käik) on vaja teavitada rühma õpetajat.
* Vajalik on õpetaja teavitamine lapse pikemalt puuduma jäämisest.
* Lapsevanem annab isiklikult lapse üle rühma töötajale ning järele tulles võtab lapse vastu rühma töötajalt. Last lasteaeda tuues ja lapsele järele tulles on  rühmaõpetaja sõnaline teavitamine lapse tulekust ja lahkumisest  kohustuslik.
* Õpetaja  vastutab  lapse elu ja tervise eest juhul,  kui vanem annab lapse isiklikult õpetajale üle.
* Lapsel nakkuslike haigustunnuste ilmnemise korral tuleb  teavitada rühmaõpetajat.
* Soovitav on teavitada  õpetajat juhtumitest, mis võivad mõjutada Teie lapse enesetunnet (halvasti magatud öö, probleemid tervisega jne), siis teab õpetaja  last  paremini jälgida ja oskab tema käitumist mõista.
* Kui last ei too lasteaeda või ei vii  ära lapsevanem, vaid keegi kolmas isik, palun vanematel vähemalt kord nädalas tulla lasteaeda rühma õpetajaga vestlema.
* Rühmatöötajal on õigus laps üle anda ka vanemate poolt eelnevalt tutvustatud ja volitatud esindajale.
* Eriolukordades, kui lapsevanem ei jõua lapsele järgi õigeaegselt, on tal kohustus sellest teavitada rühma töötajat lasteaia kontakttelefonil.
* Kui õpetajal pole võimalik hetkel Teiega  suhelda, leppige  kokku selleks  sobivam  aeg.
* Kui lapsele ei ole järgi tuldud, proovib õpetaja telefoni teel saada kontakti vanemaga või volitatud esindajaga ning teavitab olukorrast direktorit. Kui ka siis pole saadud kontakti lapsevanemaga ja lapsele ei ole järele tuldud, teavitab rühma töötaja politseid (110 või 112) lasteaeda jäetud lapsest ja järgnevalt toimitakse politsei korralduste järgi ning laps toimetatakse lapse hooldekande keskusesse, kus laps viibib vanema tulekuni.
* Rühmatöötajal on keelatud last anda üle:

        - võõrale isikule eelneva  etteteatamiseta;
       - alkoholijoobes isikule;
       - alla 18-aasta vanusele lapsele.

* Autoga lasteaeda lapse toomisel parkida nii, et jääks ruumi jalakäijatele, lülitada mootor välja.
* Sisenedes ja lahkudes lasteaia territooriumilt väravauks suletakse sulguriga.

**III LAPSE RIIETUS**

* Lapsed tuuakse lasteaeda   puhaste ja korrektsete riietega.
* Rühmatoas on lapsel vajalikud vahetusjalanõud ja mugav riietus, soovitavalt krõpsuga jalanõud.
* Lapsel on lasteaias oma riiete hoidmiseks kapp, mille hoiab korras lapsevanem.
* Lapsel on oma kamm ja taskurätik, pikkade juustega tüdrukutel patsikummid või juukseklambrid.
* Liikumistegevusteks on vajalikud lühikesed püksid ja sportsärk. Kui Te ei soovi, et Teie laps võimleb paljajalu, siis pange lapsele kaasa mittelibiseva tallaga sokid või võimlemissussid. Võimlemisriideid tuleb pesta vähemalt kaks korda kuus.
* Kevadel, suvel ja sügisel õues läbiviidavate liikumistundide jaoks on vajalik sobivate õueriiete ja jalanõude olemasolu.
* Õuesviibimiseks on lapsel õueriided, mis võivad määrduda. Lapsevanem kontrollib regulaarselt, et lapse õueriided ja jalanõud oleksid terved ning korralikult suletavad (lukud, trukid, nööbid).
* Õueriided ja jalanõud valida ilmastikust lähtuvalt, alati on lapsel olemas peakate.
* Laste riided ja jalanõud on soovitav märgistada lapse nimega.
* Lapsele võivad tekitada ohtu pikad sallid ning pikad mütsi sidumispaelad, palume neid vältida. Palju ebamugavusi tekitavad väiksematel lastel sõrmkindad, eeldame käpikkindaid.
* Soovitav on lapse kappi panna varuriided juhuks, kui riided saavad märjaks või määrduvad.
* Võimalusel palume lapse kappis hoida ainult vajalikke riideid.
* Veekeskuses käimiseks peavad lastel kaasas olema ujumisriided, ujumismüts, käterätt või saunalina. Õueriided peakattega (müts, kapuuts).

**IV ÕUESOLEK JA MÄNG**

**Õues**

* Lasteaias viibivad lapsed õues sõltuvalt ilmastikutingimustest 1 – 2 korda päevas.
* Lapse õuesviibimise aeg sõltub välisõhu temperatuurist ja tuule kiirusest ehk tegelikult toimivast välisõhu temperatuurist (tuule-külma indeksist). Madalama kui miinus 20\*C tegelikult toimiva välisõhu temperatuuri ja madalama kui miinus 15\*C välisõhu temperatuuri korral ei viida lapsi õue või lühendatakse õues viibimise aega 20 minutini.
* Päikesepaistelise ja kuuma ilmaga kannavad lapsed õues peakatet (nokamüts, rätt vms)
* Soodsate ilmastikutingimuste korral peab võimalikult palju laste tegevusi toimuma lasteaia õues.
* Pedagoogikanõukogu ja hoolekogu otsuse kohaselt on igal lasteaia rühmal oma jalgratta päev millele kuulub spetsiaalne õue ala, kus lapsed saavad sõita. Rattaga sõites peavad lapsed kandma kiivrit ja soovitavalt ka põlve-, küünarnuki- ja randmekaitsmeid. Kes ei järgi reegleid – jalgrattaga ei sõida.
* Kõik lasteaias olevad lapsed osalevad õuetegevustes. Last ei ole võimalik jätta tuppa, sest  õuesoleku ajal toimub  rühmaruumi  koristamine ja tuulutamine.

**Toas**

* Laps võib lasteaeda tuua oma mänguasju vastavalt rühmas kehtestatud korrale. Soovitatavad pole  väikesed  ja kergesti purunevad asjad.
* Vägivalda õhutavad mänguasjad, nagu püssid ja mõõgad,  ei ole lasteaias lubatud.
* Mänguasjade kaasavõtmisel kehtib põhimõte: luban ka  rühmakaaslastel kaasavõetud mänguasjadega mängida.
* Õpetaja ei vastuta kodust kaasavõetud mänguasja kadumise või purunemise eest.
* Laste sünnipäevade tähistamine toimub vastavalt kokkuleppele rühmas.

**V LAPSE TERVISE, HEAOLU JA ARENGU TOETAMINE**

**§ 23** lg1 p1 Tervishoiutöötaja jälgib laste tervist, lähtudes sotsiaalministri määrusega kehtestatud laste tervisekaitse ja tervise edendamise nõuetest  ning informeerib lapse tervisehäiretest vanemaid ja lapse arsti (Koolieelse lasteasutuse seadus).
**§ 18** lg2 p2 Vanemad on kohustatud kinni pidama laste tervisekaitse ja tervise edendamise nõuetest (sama).
**§ 7** lg2 Lasteasutuse rühmaõpetaja jälgib laste terviseseisundit lasteasutusse vastuvõtul ja seal viibimise ajal, teavitab lapse tervise- või käitumishäiretest ning kehalise koormuse taluvusest lapse vanemat ja vajadusel lasteaia tervishoiutöötajat.(Tervisekaitsenõuded koolieelses lasteasutuses tervise edendamisele ja päevakavale).
**§ 9** lg8 Lastel on soovitatav kanda lasteaias libisemiskindla tallaga ja kindlalt jalas püsivaid jalanõusid, et vähendada komistamis- ja kukkumisohtu. Last tuleb hoiatada ja suunata ettevaatlikkusele märjal ja libedal põrandal, libiseval vaibal, ülespoole keerdunud otstega porivaibal ning muudes ohtlikes kohtades. (Tervisekaitsenõuded koolieelses lasteasutuses tervise edendamisele ja päevakavale).
**§ 12** lg1 Lapsi õpetatakse hoolitsema puhtuse eest, hoidma korras soengut¸ korrastama voodit, puhastama rõivaid ja jalatseid, kasutama taskurätti, loputama suud pärast sööki ja hoidma korras oma tegevuspaika. (Tervisekaitsenõuded koolieelses lasteasutuses tervise edendamisele ja päevakavale).
**§ 13**  lg1 Lasteaeda ei lubata last, kui lapse terviseseisund võib kahjustada lapse enda või teiste tervist.(Tervisekaitsenõuded koolieelses lasteasutuses tervise edendamisele ja päevakavale).

**§ 18**  lg1 p1 Vanemal on õigus tuua last lasteaeda ja viia sealt ära vanematele sobival ajal lasteasutuse päevakava järgides. (Koolieelse lasteasutuse seadus).

* Lasteaias lapse haigestumise või vigastuse korral kutsub pedagoog vajadusel kiirabi ja võtab ühendust lapse vanemaga.
* Lasteasutuses ei anta ravimeid. Kui arst on lapse kroonilise terviserikke korral määranud lapsele ravimite manustamise, võib erandjuhul (nt suhkruhaigele)  lasteaias anda ravimeid arsti määratud annuses üksnes vanema vastutusel  ja kokkuleppel lasteaia tervishoiutöötajaga.
* Õpetajal on õigus  ilmsete haigustunnustega last (silmapõletik, lööve, tugev vesine nohu, tugev köha, palavik jms) mitte vastu võtta.
* Nakkushaigusele viitavate haigusnähtuste ilmnemisel  (kehatemperatuuri tõus, nahalööve, kõhulahtisus, oksendamine jm) on lapse arstlik läbivaatus kohustuslik.
* Lapse  nakkushaigusesse haigestumisest  (tuulerõuged, sarlakid, leetrid jne.) on vajalik rühmaõpetaja või tervishoiutöötaja  teavitamine  esimesel võimalusel.
* Lapse perekonnaliikme haigestumisel nakkushaigusesse  on soovitatav laps koju jätta.
* Kui lapsel on vastumeelsus  teatud toidu suhtes, andke sellest õpetajale teada.
* Lasteaia  menüü on koostatud tervisliku toitumise nõudeid arvestades. Menüüga saab tutvuda rühma stendil.
* Lasteaia esmakordsel külastusel, pärast nakkushaiguse põdemist ja lapse pikaaegsel   puudumisel  (üle 30 päeva)  on vajalik lasteaeda esitada arstitõend.
* Nakkushaiguse kahtlusega laps tuleb võimaluse korral eraldada teistest lastest, kuid mitte üksinda eraldi ruumi. Nakkushaiguste puhangu ajal rakendatakse lasteaias intensiivsem puhastuskord (tihedam desinfitseerimine, kätepesu jms).
* Lasteaia töötajad kujundavad erivajadustega lastele koostöös lasteaia pidaja ja kohaliku omavalitsusega laste arengut soodustava ja võimalustele vastava keskkonna.
* **Vanemad on kohustatud kinni pidama lasteaia päevakavast.**

**VI TURVALISUSE TAGAMINE**

* Lasteaias on loodud ohutu füüsiline ja psühhosotsiaalne keskkond, mis pakub lastele turvalisi mängu-, õpi- ja loovtegevuse ning kehalise aktiivsuse edendamise võimalusi.
* Mängu-, võimlemis-, ronimis- ja spordivahendid on vastavad lapse eale.
* Lasteaia mööbel on paigutatud nii, et vältida vigastuste tekkimist ja jätta võimalikult palju ruumi mängimiseks.
* Laste väljapääs lasteaia ruumidest ja territooriumilt töötaja teadmata ning võõraste isikute omavoliline pääs lasteaia ruumidesse on keelatud.
* Lasteaia töökorraldusega on tagatud, et kogu rühma tööaja jooksul vastavad rühmatöötajate ja laste suhtarvud sätestatud piirnormidele.
* Laste puhke- või magamise ajal on laste juures üks rühma töötaja.
* Õuesoleku ajal vajadusel osade lastega minna tuppa, on teine töötaja ülejäänud lastega õuealal edasi.
* Laste ujuma viimisel on vähemalt iga seitsme lapse kohta pedagoog, treener või täiskasvanu kes jälgib ja vajadusel osutab abi.
* Õppekäikudel, tänaval liigeldes on lapsed ja saatjad helkurvestides.
* Lapsevanemad, lasteaia töötajad sulgevad enda järel väravad, et tagada laste turvalisus.
* Lasteaia õuealale saavad sõita transpordivahendid, kellel on selleks luba (nt kaubaautod, atraktsioonid).
* Lasteaeda ei tooda kaasa lapsele ohtlikke ja vägivaldseid mänge õhutavaid mänguasju (nt. mängurelvad – miks ei tohi).
* Lasteaia direktorit teavitatakse lasteasutuse töötajate vaimset ja füüsilist turvalisust ohustavatest olukordadest. Probleemide lahendamine toimub vastavalt hädaolukorra lahendamise põhimõttel.

**VII MUU INFORMATSIOON**

 **Lasteaiatasu**

* Raamatupidaja koostab  arve  ja saadab  järgmise kuu  algul lapsevanema e-mailile. Arve peab olema makstud 15. kuupäevaks.
* Arvele on märgitud lapsevanema osa (kohatasu)  ja  toiduraha. Toidu tasaarvestus toimub järgmisel kuul.
* Arvele ei kuvata eelmiste kuude ettemakseid ja võlgu jäänud summasid.
* Teavet saldo kohta on võimalik saada raamatupidajalt või lasteaia majandusjuhatajalt, direktorilt.
* Kui lapse vanem on teavitanud lapse järgmisel päeval puudumisest käesoleval päeval kuni kella 9.00, siis järgmisel puudutud päeval toidumaksu ei arvestata, kui aga teatab hiljem, siis toidumaksu puudutud päeva eest arvestatakse.
* Kui laps puudub lasteaiast kindlatel kuupäevadel, siis vanema avalduse alusel ei kuulu need päevad toidu maksustamise alla.
* Kui lapsevanem teatab, et laps suvekuudel lasteaias ei käi, siis ei pea maksma ei toidumaksu ega kohamaksu. Arvesse lähevad täiskuud. Kui laps on lasteaias kas või ühe päeva käinud, siis tuleb maksta nii toidupäevade maksu kui ka treve kuu kohamaksu.

**Lapse lasteaiast lahkumine**

* Lapse lasteaiast väljaarvamiseks esitab vanem lasteasutuse direktorile avalduse. Avaldus esitatakse hiljemalt kaks nädalat enne lapse lahkumist lasteaiast.
* Lapse lasteaiast lahkumisel on vanem kohustatud tasuma  vanema poolt kaetava osa  kuni lapse lasteaiast väljaarvamise kuupäevani.
* Juhul kui vanem ei ole tasunud vanema osa ühe kuu jooksul maksetähtajast, teavitatakse vanemat kirjalikult  võlgnevusest ning antakse täiendav tähtaeg võla tasumiseks. Kui võlg ei ole tähtajaks tasutud, arvab direktor lapse lasteaiast välja. (Koolieelsesse lasteasutusse vastuvõtu ja sealt väljaarvamise kord).

**Koostöö**
Lapse arengule mõjub positiivselt tihe  koostöö  kodu ja lasteaia vahel.
* Igal aastal on lapsevanemal väga vajalik osaleda lapse arengut käsitletaval  arenguvestlusel.
* Vanematel on võimalus osa võtta vanematele korraldatavatest üritustest: koosolekud, avatud tegevused, lahtiste uste päevad, peod, ühised väljasõidud ja muud üritused.
* Informatsiooni lasteaia ja rühma tegevuste kohta saab üld- või rühma infotahvlitelt, rühma õpetajalt, direktorilt, kodulehelt, e-lasteaiast.
* Vajadusel saadetakse teateid lapsevanema e-mailile, või helistatakse.
* Tagasiside saamiseks ja  parendustegevuste kavandamiseks viiakse kevadeti läbi lastevanemate rahuloluuuring.
* Lasteaias on toimiv hoolekogu.

Küsimuste, probleemide ja ettepanekute korral  pöörduda rühmade õpetajate või direktori poole. Täiendav informatsioon lasteaia kodulehel [www.tareke@edu.ee](http://www.tareke@edu.ee), e-post: lasteaedtareke@hot.ee.

*Viimati uuendatud: 09.12.2016*

*Kodukord on hoolekogu poolt kinnitatud.*